**OKRESNÝ ÚRAD KOŠICE - OKOLIE**

ODBOR STAROSTLIVOSTI O ŽIVOTNÉ PROSTREDIE

Hroncova 13, 041 70  Košice

**Číslo spisu**

OU-KS-OSZP-2025/001817-009

**Košice**

27. 06. 2025



**Rozhodnutie**

VEREJNÁ VYHLÁŠKA

**Výrok**

Okresný úrad Košice-okolie, odbor starostlivosti o životné prostredie ako príslušný orgán štátnej vodnej správy podľa zákona č. 180/2013 Z. z. o organizácii miestnej štátnej správy a o zmene a doplnení niektorých zákonov, podľa § 5 zákona NR SR č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a podľa § 61 písm. a) č. 364/2004 Z. z. o vodách a o zmene zákona SNR č. 372/1990Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“), konajúc na základe ustanovení: – § 26 ods. 4 vodného zákona, – § 82 a § 120 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“), – § 20 vykonávacej vyhlášky číslo 453/2000 Z. z., ktorou sa vykonávajú niektoré ustanovenia stavebného zákona, – § 46 a nasl. zákona č. 71/1967 Zb. o správnom konaní (správny poriadok) v znení neskorších predpisov povoľuje obci Blažice, zastúpenej starostom, IČO: 00690198 užívanie časti vodnej stavby „Blažice – vodovod, SO 01 Rozvodná sieť – vetva „1“ (časť), vetva „1-1“, vetva „1-3“, vetva „1-4“, vetva „1-5“, vetva „1-7“. SO 02 Vodovodné prípojky“. Stavba bola zrealizovaná v nasledovnom rozsahu: SO 01 Rozvodná sieť - vetva „1“ – z rúr HDPE D 110x6,6 PN 10 s dĺžkou 113,16 m (dokončenie od km 0,57); - vetva „1-1“ – z rúr HDPE D 90x5,4 PN 10 s dĺžkou 224,24 m (dokončenie); - vetva „1-3“ - z rúr HDPE D 90x5,4 PN 10 s dĺžkou 243,18 m; - vetva „1-4“ - z rúr HDPE D 110x6,6 PN 10 s dĺžkou 352,02 m; - vetva „1-5“ - z rúr HDPE D 110x6,6 PN 10 s dĺžkou 284,65 m; - vetva „1-7“ - z rúr HDPE D 90x5,4 PN 10 s dĺžkou 308,69 m. Na vodovodnom potrubí sú osadené hydranty: 4ks NH a 3 ks PH. SO 02 Vodovodné prípojky – z rúr PE 32x2,4 PN 10 – 65 ks. Oproti schválenej projektovej dokumentácii boli zistené tieto odchýlky: - Odchýlky v dĺžkach vodovodných vetiev – vetva „1“ zrealizovaná v celkovej dĺžke 685,39 m oproti pôvodne schválenej dĺžke 700,0 m; vetva „1-1“ zrealizovaná v celkovej dĺžke 233,6 m (9,36 m + 224,24 m) oproti pôvodne schválenej dĺžke 240,0 m; vetva „1-3“ zrealizovaná v dĺžke 243,18 m oproti pôvodne schválenej dĺžke 242,0 m; vetva „1-4“ zrealizovaná v dĺžke 352,02 oproti pôvodne schválenej dĺžke 353,0 m; vetva „1-5 zrealizovaná v dĺžke 284,65 m oproti schválenej dĺžke 305,00 m; vetva „1-7“ zrealizovaná v dĺžke 308,69 m oproti pôvodne schválenej dĺžke 310,0 m. - Zrealizovalo sa celkovo 65 ks vodovodných prípojok (29 ks podľa schválenej PD zvyšok financovala obec resp. vlastníci nehnuteľností).

**Odôvodnenie**

Obec Blažice, zastúpená starostom podala listom doručeným dňa 08. 01. 2025 na Okresnom úrade Košice-okolie, odbore starostlivosti o životné prostredie (ďalej len „OÚ Košice-okolie, OSŽP“) návrh na vydanie povolenia na užívanie časti vodnej stavby „Blažice – vodovod, SO 01 Rozvodná sieť – vetva „1“ (časť), vetva „1-1“, vetva „1-3“, vetva „1-4“, vetva „1-5“, vetva „1-7“. SO 02 Vodovodné prípojky“. Uskutočnenie vodnej stavby „Blažice - vodovod“ bolo povolené rozhodnutím OÚ Košice-okolie, OSŽP č. OU-KS-OSZP-2017/000710 zo dňa 17. 05. 2017 (+ oprava chyby v písaní listom č. OU-KS-OSZP-2019/002142 zo dňa 10. 01. 2019) vydaným pre VVS, a.s. Košice s termínom ukončenia vodnej stavby do 31. 12. 2021. Rozhodnutím č. OU-KS-OSZP-2021/015143-008 zo dňa 20. 12. 2021 OÚ Košice-okolie, OSŽP predĺžil termín ukončenia predmetnej vodnej stavby do 31. 12. 2026. Obec Blažice, zastúpená starostom sa stala stavebníkom kolaudovaných vodovodných vetiev na základe zmlúv o postúpení práv a povinností stavebníka uzatvorených medzi VVS, a.s., Košice a obcou Blažice, zastúpenou starostom (č. 666/141/2021/IÚ zo dňa 20. 10. 2021 a č. 61/10/2023/IÚ zo dňa 27. 02. 2023). Rozhodnutím č. OU-KS-OSZP-2020/002969 zo dňa 18. 02. 2020 vydaným pre VVS, a.s., Košice povolil OÚ Košice-okolie, OSŽP užívanie časti vodnej stavby „Blažice – vodovod“ v rozsahu vetva“1“ (162,15 m); vetva „1-1“ (9,36 m); vetva „1-2“. Následne bolo rozhodnutím č. OU-KS-OSZP-2023/010889-009 zo dňa 08. 11. 2023 povolené obci Blažice, zastúpenej starostom užívanie časti vodnej stavby „Blažice – vodovod“ v rozsahu vetva „1“ (410,08 m); vetva „1-6“ a vetva „1-6-1“ (vrátane SO 03 ATS, SO 04NN prípojka k ATS a SO 05 Odpadové potrubie z ATS. K žiadosti o vydanie povolenia na užívanie vyššie uvedenej vodnej stavby žiadateľ v termíne do 20. 01. 2025 predložil nasledovné doklady: – rozhodnutie OÚ Košice-okolie, OSŽP č. OU-KS-OSZP-2017/000710 zo dňa 17. 05. 2017 (+ oprava chyby v písaní listom č. OU-KS-OSZP-2019/002142 zo dňa 10. 01. 2019), – rozhodnutie OÚ Košice-okolie, OSŽP č. OU-KS-OSZP-2020/002969 zo dňa 18. 02. 2020, – rozhodnutie OÚ Košice-okolie, OSŽP č. OU-KS-OSZP-2023/010889-009 zo dňa 08. 11. 2023, – rozhodnutie OÚ Košice-okolie, OSŽP č. OU-KS-OSZP-2021/015143-008 zo dňa 20. 12. 2021, – porealizačné zameranie stavby „Blažice – vodovod, SO 01 Rozvodná sieť“ (vodovod a vodovodné prípojky) vypracované DataGEO s. r. o., Košice v novembri 2024. – zápis o odovzdaní a prevzatí stavby č. 01/2024 zo dňa 15 11. 2024, – protokol fy MONTRÚR, s.r.o., KOŠICE o tlakovej skúške vodovodného potrubia č. 1/2024 zo dňa 24. 10. 2024 (pre SO 01 Rozvodná sieť), – protokol fy MONTRÚR, s.r.o., KOŠICE o tlakovej skúške vodovodného potrubia č. 2/2024 zo dňa 24. 10. 2024 (pre SO 02 Prípojky), – certifikáty a vyhlásenia o zhode použitých stavebných výrobkov, – stavebný denník (kópia), – vyjadrenie OÚ Košice-okolie, OSŽP z hľadiska odpadového hospodárstva č. OU-KS-OSZP-2024/019662-002 zo dňa 19. 11. 2024 ku kolaudácii stavby, – záznam č. 278/2024 zo dňa 26. 11. 2024 o kontrole zariadení na dodávku vody na hasenie požiarov po ich odovzdaní do užívania, – súhlasné stanovisko SVP, š.p., Povodia Hornádu, OZ, Košice k zrealizovaným stavebným prácam, – protokol SC KSK č. z. ITU-2024/719-11767 zo dňa 11. 11. 2024 z odovzdania a prevzatia úseku cesty II/576 v intraviláne obce Blažice, – záväzné stanovisko RÚVZ Košice č. RÚVZKE/OHŽPaZ/508/1063/2025 zo dňa 17. 01. 2025, – zmluvu č. 394/20/2020/zavodKE o výrobe a distribúcii pitnej vody, uzatvorenú v zmysle zákona č. 442/2002 Z. z. o verejných vodovodoch a verejných kanalizáciách medzi obcou Bohdanovce, zastúpenou starostom, obcou Vyšná Myšľa, zastúpenou starostom a VVS, a. s., Košice zo dňa 03. 07. 2020, – zápis o vykonaní preplachu a dezinfekcii vodovodu zo dňa 07. 02. 2024, – zmluvu o postúpení práv a povinností stavebníka č. 666/141/2021/IÚ na časť stavby „Blažice – vodovod“ uzatvorenú medzi VVS, a.s., Košice a obcou Blažice, zastúpenou starostom zo dňa 20. 10. 2021 (pre SO 01 Rozvodná sieť, vetvy „1“ (časť), „1-3“, „1-4“, „1-5“), – zmluvu o postúpení práv a povinností stavebníka č. 61/10/2023/IÚ na časť stavby „Blažice – vodovod“ uzatvorenú medzi VVS, a.s., Košice a obcou Blažice, zastúpenou starostom zo dňa 27. 02. 2023 (pre SO 01 Rozvodná sieť, vetvy „1“, „1-7“). Orgán štátnej vodnej správy listom č. OU-KS-OSZP-2025/001817-003 zo dňa 24. 01. 2025 oznámil podľa § 80 stavebného zákona a § 73 ods. 6 vodného zákona začiatok kolaudačného konania verejnou vyhláškou všetkým účastníkom konania, dotknutým orgánom štátnej správy a organizáciám a dňa 04. 03. 2025 vykonal ústne pojednávanie spojené s miestnym zisťovaním. Na ústnom pojednávaní boli prerokované predložené doklady a stavebník doplnil: - záznamy Krajského pamiatkového úradu Košice z výkonu štátnej správy počas archeologického výskumu pre stavbu „Blažice – vodovod III. etapa“ zo dňa 01. 08. 2024, 21. 08. 2024, - pripomienky VVS, a.s., závod Košice ku kolaudácii predmetnej stavby (zaslané dňa 03. 03. 2025), - zoznam nehnuteľností nachádzajúcich sa v obci Blažice, ktoré majú možnosť sa napojiť na verejný vodovod – Blažice – III. etapa – rady „1“, „1-1“, „1-3“, „1-4“, „1-5, „1-7“. Zástupca OR HaZZ Košice-okolie upozornil stavebníka, že súhlasné stanovisko ku kolaudácii stavby môže byť vydané po doplnení dokladov o tlakových skúškach pre podzemné hydranty a označení požiarnych hydrantov červenou farbou. Súčasne stavebník potvrdil, že v úzkej súčinnosti s VVS, a. s., závod Košice, ako budúcim prevádzkovateľom kolaudovaného verejného vodovodu, v čo najkratšom možnom čase odstráni nedostatky uvedené vo vyjadrení VVS, a.s., závod Košice zo dňa 03. 03. 2025 (zaslané e-mailom). Súčasne boli spresnené údaje o počte zrealizovaných kanalizačných prípojok. Zrealizovalo sa celkovo 65 ks vodovodných prípojok (29 ks podľa schválenej PD zvyšok financovala obec resp. vlastníci nehnuteľností). Stavba „Blažice – vodovod“, uskutočnenie ktorej bolo povolené rozhodnutím OÚ Košice – okolie, OSŽP č. OU-KS-OSZP-2017/000710 zo dňa 17. 05. 2017, bola týmto zrealizovaná v plnom rozsahu. Na základe záverov ústneho pojednávania boli v termíne do 25. 06. 2025 doplnené chýbajúce doklady: - stanovisko OR HaZZ Košice-okolie č. ORHZ-KS1-2025/000099-002 zo dňa 05. 03. 2025 (na účely kolaudácie stavby), - súhlasné stanovisko VVS, a. s., závod Košice zo dňa 25. 06. 2025 ku kolaudácii stavby, - dodatok č. 1 k zmluve o výkone správy majetku obce č. 745/67/2023/zKE uzatvorený medzi VVS, a.s., Košice a obcou Blažice, zastúpenou starostom zo dňa 28. 03. 2025. Na základe predložených dokladov a po vykonaní miestnej ohliadky zrealizovanej vodnej stavby orgánom štátnej vodnej správy bolo zistené, že vodná stavba „Blažice – vodovod, SO 01 Rozvodná sieť – vetva „1“ (časť), vetva „1-1“, vetva „1-3“, vetva „1-4“, vetva „1-5“, vetva „1-7“. SO 02 Vodovodné prípojky“ je s výnimkou vyššie uvedených odchýliek vybudovaná a umiestnená v súlade s overenou projektovou dokumentáciou a vodoprávnym povolením. OÚ Košice-okolie, OSŽP, ako príslušný orgán štátnej vodnej správy, na základe výsledku vykonanej vodoprávnej kolaudácie, pri ktorej neboli zistené zásadné skutočnosti brániace riadnemu užívaniu vodnej stavby a na základe predložených dokladov, ktoré sú potrebné pre vydanie rozhodnutia, povoľuje užívanie vodnej stavby „Blažice – vodovod, SO 01 Rozvodná sieť – vetva „1“ (časť), vetva „1-1“, vetva „1-3“, vetva „1-4“, vetva „1-5“, vetva „1-7“. SO 02 Vodovodné prípojky“ a odsúhlasuje odchýlky oproti schválenej projektovej dokumentácii tak, ako je to uvedené vo výrokovej časti tohto rozhodnutia. Toto rozhodnutie sa podľa § 82 ods. 6 stavebného zákona oznamuje verejnou vyhláškou. Obec Blažice, zastúpená starostom, ako stavebník, je v zmysle § 4 ods. 1 písm. a) zákona č. 145/1995 Z. z. o správnych poplatkoch v znení neskorších predpisov oslobodená od správneho poplatku.

**Poučenie**

Proti tomuto rozhodnutiu sa podľa § 53 a nasl. zákona číslo 71/1967 Zb. o správnom konaní v znení neskorších predpisov možno odvolať do 15 dní odo dňa doručenia na Okresný úrad Košice-okolie, odbor starostlivosti o životné prostredie. Toto rozhodnutie možno preskúmať súdom po vyčerpaní riadnych opravných prostriedkov. Toto rozhodnutie sa doručuje veřejnou vyhláškou a bude vyvesené po dobu 15 dní na úradnej tabuli Okresného úradu Košice-okolie, odboru starostlivosti o životné prostredie a na webovej stránke tunajšieho úradu, ako aj na úradnej tabuli obce Blažice. Podľa § 26 ods. 2 správneho poriadku posledný deň tejto lehoty je dňom doručenia. Toto rozhodnutie sa doručuje: Organizáciám so žiadosťou o zverejnenie tohto oznámenia na ich úradnej tabuli: - Obec Blažice, zastúpená starostom Účastníkom konania: - Navrhovateľ: obec Blažice, zastúpená starostom - Vlastníkom pozemkov v k. ú. Blažice, na ktorých je kolaudovaná stavba umiestnená: - SPF Bratislava, Búdková 36, 817 15 Bratislava - KSK, Nám. Maratónu mieru 1, 040 01 Košice - SVP, š. p., Povodie Hornádu, OZ, Ďumbierska 14, 041 59 Košice - Jakub Darila, Blažice 136, 044 16 Blažice - vlastníci parciel registra KN-„E“ č. 187/2 (evidovaná na liste vlastníctva č. 935), č. 186/2 (evidovaná na liste vlastníctva č. 927), č. 185/2 (evidovaná na liste vlastníctva č. 934) a č. 184/2 (evidovaná na liste vlastníctva č. 934) v k. ú. Blažice Dotknutým orgánom a organizáciám na vedomie: - projektant: Ing. Já Harčár, VVS, a. s., Komenského 50, 040 01 Košice - VVS, a. s., závod Komenského 50, 040 01 Košice - Obec Bohdanovce, zastúpená starostom - Obec Vyšná Myšľa, zastúpená starostom - SC KSK, Ostrovského 1, 040 01 Košice - Krajský pamiatkový úrad Košice, Hlavná 25, 040 01 Košice - RÚVZ Košice, Ipeľská 1, 040 11 Košice - MONTRÚR s. r. o. Košice, Medená 21, 040 17 Košice - OR HaZZ Košice – okolie, Rožňavská 25, 045 01 Moldava nad Bodvou Vyvesené dňa: Pečiatka, podpis: Zvesené dňa: Pečiatka, podpis: Po zvesení zaslať potvrdenú verejnú vyhlášku na Okresný úrad Košice-okolie, odbor starostlivosti o životné prostredie.

Ing. Andrea Vravcová, PhD.

vedúca odboru

Informatívna poznámka - tento dokument bol vytvorený elektronicky orgánom verejnej moci

IČO: 00151866 Sufix: 10114

Doručuje sa

Obec Blažice, Blažice 53, 044 16 Blažice, Slovenská republika

Okresný úrad Košice - okolie, CUET, Hroncova 13, 041 70 Košice, Slovenská republika